CELEX: 62009TN0377
Language: el
Date: 2009-09-29 00:00:00
Title: Υπόθεση T-377/09: Προσφυγή της 29ης Σεπτεμβρίου 2009 — Mövenpick-Holding κατά ΓΕΕΑ (PASSIONATELY SWISS)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/58
            
         Προσφυγή της 29ης Σεπτεμβρίου 2009 — Mövenpick-Holding κατά ΓΕΕΑ (PASSIONATELY SWISS)
   (Υπόθεση T-377/09)
   2009/C 282/108
   Γλώσσα διαδικασίας: η γερμανική
   
      Διάδικοι
   
   
      Προσφεύγουσα: Mövenpick — Holding AG (εκπρόσωπος: M. Taxhet, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να τροποποιήσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 23ης Ιουλίου 2009 και να δημοσιεύσει την καταχώριση του σήματος PASSIONATELY SWISS (αίτηση αριθ. 6 701 031),
            
         
               —
            
            
               επικουρικώς, να διαπιστώσει ότι το άρθρο 7, παράγραφος 1, στοιχεία β’ και γ’, και παράγραφος 2 του κανονισμού (ΕΚ) 40/94 δεν απαγορεύει την καταχώριση του σήματος, να ακυρώσει της απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 23ης Ιουλίου 2009, και να αναπέμψει την υπόθεση στο τμήμα προσφυγών,
            
         
               —
            
            
               επικουρικώς, να τροποποιήσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 23ης Ιουλίου 2009 και να δημοσιεύσει το σήμα PASSIONATELY SWISS (αίτηση αριθ. 6 701 031) μαζί με δήλωση της προσφεύγουσας, ότι παραιτείται κάθε αποκλειστικού δικαιώματος επί του στοιχείου SWISS του προαναφερθέντος σήματος,
            
         
               —
            
            
               επικουρικώς, να διαπιστώσει ότι το άρθρο 7, παράγραφος 1, στοιχεία β’, και γ’, και παράγραφος 2 του κανονισμού 40/94 δεν απαγορεύει την καταχώριση του σήματος κατόπιν δηλώσεως της προσφεύγουσας, ότι παραιτείται κάθε αποκλειστικού δικαιώματος επί του στοιχείου SWISS του προαναφερθέντος σήματος, να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς, της 23ης Ιουλίου 2009, και να αναπέμψει την υπόθεση στο τμήμα προσφυγών,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Κοινοτικό σήμα προς καταχώριση: το λεκτικό σήμα «PASSIONATELY SWISS» για προϊόντα και υπηρεσίες των κλάσεων 16, 35, 41, 43 και 44 (αίτηση αριθ. 6 701 031)
   
      Απόφαση του εξεταστή: απόρριψη της αιτήσεως
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 7, παράγραφος 1, στοιχεία β’ και γ’, του κανονισμού 207/2009 (1).
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).